**Az MTA Környezettudományi Elnöki Bizottság   
„Jövőnk a Földön” Albizottságának éves jelentése – 2017.**

2017. április 12-én az MTA Kistermében kb. 40 résztvevővel előadóülést és vitát szerveztünk az ún. körforgásos gazdaság (Circular Economy) című EASAC-anyagról, amelyben – többek véleménye szerint – tudományosan vitatható állítások is szerepelnek. Természettudományi-műszaki megközelítésből a körforgásos gazdaság lehetőségei erősen korlátozottak, míg közgazdász szemmel nagyobb mozgástér látszik. A korlátok ellenére is vannak az új paradigmának ésszerűen hasznosítható elemei.

A Magyar Tudomány 2017. júniusi számban megjelent Mi lenne, ha megállna a klímaváltozás? És ha nem? című 2016. évi konferenciánk anyaga (http://www.matud.iif.hu/2017/06/Tartalom.htm), amely meglehetősen nagy visszhangot váltott ki. Láthatóan nincs „konszenzus”, sőt erősen polarizált álláspontok alakultak ki. Vannak, akik az éghajlatváltozás elleni küzdelmet rendkívül fontosnak tekintik, többen ezt kétségbe vonják, és lényegtelennek tartják. Az albizottság elnöke szerint például a klímaváltozás (amelynek okai nagyrészt természetiek is lehetnek) mindössze lehetséges kísérőjelensége annak az alapvető ok-okozati összefüggésnek, amely a természeti folyamatokba való emberi beavatkozás mértéke, intenzitása és annak következményei között fennáll.

Tekintettel arra, hogy az eltérő megközelítések eltérő politikai elköteleződéssel társulhatnak, a effajta megosztottság elkerülése érdekében a következő ülésünket 2018 választási kampányt követően látjuk jónak megszervezni.

2018. február 5. Szarka László elnök